Οριόλ Ρομέου

Ο Οριόλ Ρομέου Βιδάλ (γεννημένος στις 24 Σεπτεμβρίου 1991) είναι ένας Ισπανός ποδοσφαιριστής ο οποίος αγωνίζεται στην Χιρόνα. Κυρίως αγωνιζόμενος ως αμυντικός μέσος, μπορεί επίσης να αγωνιστεί στη θέση του κεντρικού αμυντικού.Villas-Boas: Why i want Oriol; Chelsea official website, 23 July 2011

 Συλλογική σταδιοδρομία 
 Μπαρτσελόνα 
Γεννημένος στην Ουλντεκόνα, στη Επαρχία της Ταρραγόνα στην Καταλωνία, ο Ρομέου κατέφτασε στις ακαδημίες της Μπαρτσελόνα το 2004, από τη γειτονική Εσπανιόλ, και προόδευσε μέσω του συστήματος ακαδημιών του καταλανικού συλλόγου, προτού φτάσει στο κατώφλι της δεύτερης ομάδας. Ο προπονητής Ζοσέπ Γκουαρδιόλα του έδωσε την πρώτη του ευκαιρία να αγωνιστεί με την ανδρική ομάδα των Μπλαουγκράνα σε μια φιλική αναμέτρηση με αντίπαλο την ομάδα από το Κουβέιτ, Καζμά Σπόρτινγκ Κλαμπ, και στη συνέχεια τον συμπεριέλεβε στην αποστολή της ομάδας για το Παγκόσμιο Πρωτάθλημα Συλλόγων της FIFA του 2009, το οποίο έλαβε χώρα στο Άμπου Ντάμπι.Stoke City plot shock swoop for Barcelona starlet Oriol Romeu ; Goal.com, 4 January 2010

Ο Ρομέου συμπεριλήφτηκε στη 19μελή αποστολή της Μπαρτσελόνα στις 13 Αυγούστου 2010, λόγω της ανάγκης για ξεκούραση που είχαν πολλοί εκ των Ισπανών διεθνών της ομάδας. Θα αντιμετώπιζε την Σεβίλλη Φ.Κ., για τον πρώτο αγώνα του Σούπερ Καπ Ισπανίας εκείνης της σεζόν. Πραγματοποίησε το επίσημο ντεμπούτο του σε διοργάνωση σε αυτό τον αγώνα, μια εκτός έδρας ήττα με 1–3 για την ομάδα του, αγωνιζόμενος σε ολόκληρο το 90λεπτο του αγώνα.

Πραγματοποίησε την πρώτη του εμφάνιση στη Πριμέρα Ντιβιζιόν στις 15 Μαΐου 2011, αγωνιζόμενος στα τελευταία 10 λεπτά μιας εντός έδρας ισσοπαλίας με σκορ 0–0 απέναντι στην Ντεπορτίβο Λα Κορούνια στην θέση ενός άλλου ποδοσφαιρικού "προϊόντος" των ακαδημιών του καταλανικού συλλόγου, του Τζόναθαν Ντος Σάντος.

 Τσέλσι 
 2011-12 
Δημοσιεύματα ξεκίνησαν να συνδέουν τον Ρομέου με μια ενδεχόμενη μετακίνησή του στην Τσέλσι στις 22 Ιουλίου 2011.Chelsea close in on Barcelona midfielder Oriol Romeu; The Daily Telegraph, 22 July 2011 Την επόμενη μέρα, συμφώνησε τους όρους της μεταγραφής του, αφήνοντας σε εκρεμμότητα ιατρικούς και προσωπικούς όρους της συμφωνίας καθώς βρισκόταν τότε στο Παγκόσμιο Κύπελλο U-20 του 2011 με την Εθνική Ισπανίας. Στις 4 Αυγούστου, ο αγγλικός ομάδα ανακοίνωσε την ολοκλήρωση της μεταγραφής, με τον παίκτη να υπογράφει τετραετές συμβόλαιο σε μια μεταγραφή που κόστισε το ποσό των €5 εκατομμυρίων.

Ο Ρομέου πραγματοποίησε το επίσημο ντεμπούτο του με την Τσέλσι στις 10 Σεπτεμβρίου 2011, μπαίνοντας ως αλλαγή στο 79ο λεπτό της εκτός έδρας νίκης με 2–1 επί της Σάντερλαντ. Ξεκίνησε για πρώτη φορά βασικός στις 21 Σεπτεμβρίου, σε μια ισσοπαλία 0–0 (νίκη στα πέναλτι) απέναντι στην Φούλαμ για το Λιγκ Καπ Αγγλίας εκείνης της σεζόν.

Η πρώτη του εμφάνιση στο Τσάμπιονς Λιγκ ήρθε στις 19 Οκτωβρίου 2011, αγωνιζόμενος σε ολόκληρο το 90λεπτο της νίκης των Μπλε με 5–0 εντός έδρας για την φάση των ομίλων απέναντι στην ΚΡΚ Γκενκ. Αγωνίστηκε επίσης για 76 λεπτά στον δεύτερο αγώνα μεταξύ των δύο ομάδων στην ισοπαλία 1–1 στο Βέλγιο και στην εντός έδρας νίκη επί της Βαλένθια ΚΦ με 3-0 .

Η πρώτη του ευκαιρία να ξεκινήσει στην αρχική ενδεκάδα της Τσέλσι σε αγώνα της Πρέμιερ Λιγκ ήταν απέναντι στην Γουλβερχάμπτον Γουόντερερς στις 26 Νοεμβρίου 2011, πραγματοποιώντας εξαιρετική εμφάνιση σε μια εντός έδρας νίκη με 3–0. Διατήρησε τη θέση του στο αρχικό σχήμα της Τσέλσι και για την επόμενη αγωνιστική, με αντίπαλο την Νιούκασλ Γιουνάιτεντ στο Σαιντ Τζέιμς Παρκ, ο οποίος τελείωσε με το ίδιο σκορ.

Το Δεκέμβριο του 2011, η Τσέλσι εξέδωσε ανακοίνωση σχετικά με τη συμφωνία επί της ρήτρας επαναγροράς του Ρομέου από την Μπαρτσελόνα. Η ανακοίνωση τόνιζε πως η Μπαρτσελόνα δεν είχε αυτομάτως ρήτρα επαναγοράς του παίκτη όπως είχε αρχικά προταθεί, αλλά μπορούσε μόνο να διαφωνήσει, σε αρχικό στάδιο, σε οποιαδήποτε πρόταση ερχόταν στην Τσέλσι για πώληση του παίκτη.Villas-Boas: Our Oriol ; Chelsea official website, 11 December 2011 Κάθησε στον πάγκο της Τσέλσι χωρίς να χρησιμοποιηθεί στον τελικό του ΟΥΕΦΑ Τσάμπιονς Λιγκ του 2012.

 2012-13 
Ο Οριόλ Ρομέου έχασε το σύνολο των φιλικών αγώνων προετοιμασίας της Τσέλσι ενόψει της νέας σεζόν καθότι αγωνιζόταν με την Ισπανία στο Ολυμπιακό Τουρνουά, αγωνιζόμενος και στους τρεις αγώνες της εθνικής του ομάδας και χάνοντας έτσι και το Community Shield του 2012.

 Διεθνής Καριέρα 
Αφού πραγματοποίησε το ντεμπούτο του με την Μπαρτσελόνα το 2009, ο Ρομέου κατέστη βασικό στέλεχος των ηλικιακών κατηγοριών U-19 και U-20 της Εθνικής Ισπανίας, αγωνιζόμενος σε όλα τα παιχνίδια της προκριματικής φάσης του Ευρωπαϊκού Πρωταθλήματος Ποδοσφαίρου U-19 του 2010.Thiago and Romeu to participate in the European U-19 Championship ; FC Barcelona news, 20 July 2009

Επιπρόσθετα, συμμετείχε στην τελική φάση του Παγκόσμιο Κύπελλο ποδοσφαίρου κάτω των 20 ετών 2007 με την Εθνική Ισπανίας .

 Στατιστικά 
04:51, 30 Ιανουαρίου 2012 (UTC)Transfermarkt player statistics
ΟμάδαΣεζόνΠρωτάθλημαΚύπελλοΕυρώπηΆλλο1ΣύνολοΣυμμΓκολΣυμμΓκολΣυμμΓκολΣυμμΓκολΣυμμΓκολΜπαρτσελόνα Β'2008–095000––502009–1026000––2602010–1118100––181Σύνολο49100––491Μπαρτσελόνα2010–111000001020Σύνολο 1  0  0  0  0  0  1  0  2  0 Τσέλσι2011–12 15  0  5  0  2  0  0  0  22  0 2012–13 0  0  0  0  0  0  0  0  0  0 Σύνολο 15  0  5  0  2  0  0  0  22  0  Σύνολο καριέρας 65  1  5  0  2  0  1  0  73  1 

1Περιλαμβάνονται το FA Community Shield, το Λιγκ Καπ Αγγλίας, το Σούπερ Καπ Ισπανίας, το UEFA Super Cup και το Παγκόσμιο Κύπελλο Συλλόγων

 Τίτλοι 
Μπαρτσελόνα
 Σούπερ Καπ Ισπανίας: 2010

Τσέλσι
 Κύπελλο Αγγλίας: 2011–12
 Τσάμπιονς Λιγκ: 2011–12

Ισπανία U-17
 Ευρωπαϊκό Πρωτάθλημα Ποδοσφαίρου U-17: 2008

 Παραπομπές 

 Εξωτερικοί σύνδεσμοι 

 Επίσημο προφίλ του παίκτη από την Τσέλσι
 Προφίλ στο site της FC Barcelona
 Προφίλ στο BDFutbol
 Προφίλ στο Futbolme
 Προφίλ στο Transfermarkt

Κατηγορία:Ισπανοί ποδοσφαιριστές
Κατηγορία:Καταλανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές στους Θερινούς Ολυμπιακούς Αγώνες 2012